Βασίλειος Ορκουλάτος

Ο Βασίλειος Ορκουλάτος  (Κεφαλλονιά - Πάτρα 23 Μαρτίου 1821), ήταν Φιλικός και αγωνιστής της επανάστασης του 1821. 

Ο Ορκουλάτος γεννημένος στην Κεφαλλονιά είχε εγκατασταθεί στην Πάτρα πριν την επανάσταση Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, λήμμα Ορκουλάτος, σελ. 1511, σύμφωνα με κάποιες πηγές εργαζόταν ναύτης σε πλοίο που μετέφερε πολεμοφόδια στους Έλληνες ή , κατά άλλους, υπηρέτης στο Αγγλικό προξενείο της πόληςΑπό πού ξεκίνησε η Επανάσταση του 1821 στην Πελοπόννησο. 

Στις 23 Μαρτίου του 1821 κατά τα γεγονότα και τον Ξεσηκωμό της πόλης ανάμεσα σε Έλληνες και Οθωμανούς, ο Ορκουλάτος κινήθηκε, οπλισμένος, με το υπόλοιπο πλήθος στην περιοχή του Τάσι. Εκεί στο Τάσι συνάντησαν τους Οθωμανούς και διεξήχθη μικρή ένοπλη σύγκρουση κατά την οποία σκοτώθηκεΔοκίμιον Ιστορικόν περί της Ελληνικής επαναστάσεως , Τόμος 3, σελ. 19, Ιωάννης Φιλήμων, 1860.

Προς τιμήν του ο Δήμος Πατρέων το 1955 έδωσε το όνομα του σε οδό της πόλης.

 Παραπομπές 

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας